phoneee/thai-legal-corpus huggingface dataset:
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่๑๐๐ (พ.ศ. ๒๕๔๙)เรื่องกำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรปราการ สายที่ ๑๒๘๖สมุทรปราการ-ท่าน้ำพระประแดงให้มีรายละเอียดเส้นทางแยกช่วงท่าน้ำพระประแดง-โรงเรียนบางหัวเสือบุญแจ่มเนียมนิลเพิ่มอีก๑ ช่วง[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่ ๓๐ (พ.ศ. ๒๕๓๒) ลงวันที่ ๑๔ กรกฎาคม ๒๕๓๒ เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรปราการ สายที่ ๑๒๘๖ สมุทรปราการ-ท่าน้ำพระประแดง ให้มีเส้นทางแยกช่วงท่าน้ำพระประแดง-วัดบางฝ้ายขึ้นนั้นคณะกรรมการควบคุมการขนส่งทางบกประจำจังหวัดสมุทรปราการได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสมุทรปราการในการประชุมครั้งที่๑/๒๕๔๙ เมื่อวันที่ ๑๐ กุมภาพันธ์ ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๑๕/๒๕๔๙ เมื่อวันที่ ๘ สิงหาคม ๒๕๔๙ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรปราการ สายที่ ๑๒๘๖ สมุทรปราการ-ท่าน้ำพระประแดง ให้มีการเดินรถเส้นทางแยกช่วงท่าน้ำพระประแดง-โรงเรียนบางหัวเสือบุญแจ่มเนียมนิลเพิ่มอีก ๑ ช่วง โดยให้ใช้รายละเอียดเส้นทางดังต่อไปนี้สายที่๑๒๘๖ ชื่อเส้นทางสมุทรปราการ-ท่าน้ำพระประแดงเริ่มต้นจากสถานที่จอดรถโดยสารประจำทางจังหวัดสมุทรปราการ(วงเวียนท้ายบ้าน) บนถนนสายลวดไปตามถนนประโคนชัย ถนนสุขุมวิท ถึงสามแยกปู่เจ้าสมิงพรายแยกซ้ายไปตามถนนปู่เจ้าสมิงพรายไปสุดเส้นทาง ณ สถานที่จอดรถโดยสารประจำทางท่าน้ำพระประแดง(ฝั่งตรงข้ามอำเภอพระประแดง) ช่วงท่าน้ำพระประแดง-วัดบางฝ้ายเริ่มต้นจากสถานที่จอดรถโดยสารประจำทางท่าน้ำพระประแดง (ฝั่งตรงข้ามอำเภอพระประแดง)ไปตามถนนปู่เจ้าสมิงพราย ถึงปากซอยกลับเจริญ แยกขวาไปตามซอยกลับเจริญ ไปตามถนนสุขาภิบาล๑๘ ถึงทางแยกถนนสุขาภิบาล ๖ แยกขวาไปตามถนนสุขาภิบาล ๖ ถึงทางแยกถนนสุขาภิบาล ๒๐ แยกซ้ายไปตามถนนสุขาภิบาล๒๐ ไปสุดเส้นทาง ณ สถานที่จอดรถโดยสารประจำทางวัดบางฝ้ายช่วงท่าน้ำพระประแดง-โรงเรียนบางหัวเสือบุญแจ่มเนียมนิลเริ่มต้นจากสถานที่จอดรถโดยสารประจำทางท่าน้ำพระประแดง (ฝั่งตรงข้ามอำเภอพระประแดง)ไปตามถนนปู่เจ้าสมิงพราย ถึงซอยเทศบาลสำโรงใต้ ๑๓ (พิทักษ์ธรรม) แยกขวาไปตามซอยเทศบาลสำโรงใต้๑๓ แยกขวาไปตามถนนวัดบางหัวเสือผ่านหมู่บ้านไทยสมุทร ไปสุดเส้นทาง ณ สถานที่จอดรถโดยสารประจำทางบริเวณโรงเรียนบางหัวเสือบุญแจ่มเนียมนิลประกาศณ วันที่ ๕ กันยายน พ.ศ. ๒๕๔๙สุขุมรัฏฐ์สาริบุตรผู้ว่าราชการจังหวัดสมุทรปราการประธานกรรมการควบคุมการขนส่งทางบกประจำจังหวัดสมุทรปราการวัชศักดิ์/ผู้จัดทำ๑๓ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๑๒๕ ง/หน้า ๑๒๘/๓๐ พฤศจิกายน ๒๕๔๙
ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องกำหนดแบบตามกฎกระทรวงการขออนุญาตและการออกใบอนุญาตผลิตเครื่องมือแพทย์พ.ศ. ๒๕๕๙ โดยที่เป็นการสมควรแก้ไขเพิ่มเติมแบบคำขออนุญาตผลิตเครื่องมือแพทย์ให้สอดคล้องกับความตกลงอาเซียนว่าด้วยบทบัญญัติเครื่องมือแพทย์อาศัยอำนาจตามความในข้อ๖ แห่งกฎกระทรวงการขออนุญาตและการออกใบอนุญาตผลิตเครื่องมือแพทย์ พ.ศ. ๒๕๕๕ซึ่งออกโดยอาศัยอำนาจตามความในมาตรา ๕ วรรคหนึ่ง มาตรา ๑๗ วรรคสอง มาตรา ๓๐วรรคสอง มาตรา ๓๑ วรรคสอง และมาตรา ๓๒ วรรคสอง แห่งพระราชบัญญัติเครื่องมือแพทย์พ.ศ. ๒๕๕๑ เลขาธิการคณะกรรมการอาหารและยาโดยความเห็นชอบของคณะกรรมการออกประกาศไว้ดังต่อไปนี้ข้อ๑ ให้ยกเลิกประกาศสำนักงานคณะกรรมการอาหารและยาเรื่อง กำหนดแบบตามกฎกระทรวงการขออนุญาตและการออกใบอนุญาตผลิตเครื่องมือแพทย์ พ.ศ.๒๕๕๕ ลงวันที่ ๑๙ กรกฎาคม พ.ศ. ๒๕๕๕ข้อ๒ การขออนุญาตและการออกใบอนุญาตผลิตเครื่องมือแพทย์ให้ใช้แบบท้ายประกาศ ดังต่อไปนี้(๑)คำขออนุญาตผลิตเครื่องมือแพทย์ ตามแบบ ผ.พ. ๑(๒)ใบอนุญาตผลิตเครื่องมือแพทย์ ตามแบบ บ.ผ.พ. ๑(๓)คำขอต่ออายุใบอนุญาตผลิตเครื่องมือแพทย์ ตามแบบ ผ.พ. ๒(๔)คำขอรับใบแทนใบอนุญาตผลิตเครื่องมือแพทย์ ตามแบบ ผ.พ. ๓(๕)คำขอแก้ไขเปลี่ยนแปลงรายการที่ได้รับอนุญาตผลิตเครื่องมือแพทย์ตามแบบ ผ.พ. ๔ข้อ๓ บรรดาคำขอใด ๆที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอตามประกาศนี้โดยอนุโลม ทั้งนี้ผู้อนุญาตอาจขอให้ผู้ยื่นคำขออนุญาตดำเนินการหรือส่งเอกสารหรือหลักฐานเพิ่มเติมได้ตามที่เห็นควรข้อ๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ กันยายน พ.ศ. ๒๕๕๙บุญชัยสมบูรณ์สุขเลขาธิการคณะกรรมการอาหารและยา[เอกสารแนบท้าย]๑.คำขออนุญาตผลิตเครื่องมือแพทย์ (แบบ ผ.พ. ๑)๒.ใบอนุญาตผลิตเครื่องมือแพทย์ (แบบ บ.ผ.พ. ๑)๓.คำขอต่ออายุใบอนุญาตผลิตเครื่องมือแพทย์ (แบบ ผ.พ. ๒)๔.คำขอรับใบแทนใบอนุญาตผลิตเครื่องมือแพทย์ (แบบ ผ.พ. ๓)๕. คำขอแก้ไขเปลี่ยนแปลงรายการที่ได้รับอนุญาตผลิตเครื่องมือแพทย์(แบบ ผ.พ. ๔)(ดูข้อมูลจากภาพกฎหมาย)วริญา/ปริยานุช/จัดทำ๗ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๙ ง/หน้า ๑๐/๑ พฤศจิกายน ๒๕๕๙
ประกาศสำนักงานกลางชั่งตวงวัดประกาศสำนักงานกลางชั่งตวงวัดเรื่องกำหนดแบบหนังสือสำคัญแสดงการให้คำรับรองพ.ศ. ๒๕๕๙ เพื่อให้การออกหนังสือสำคัญแสดงการให้คำรับรองสำหรับเครื่องชั่งตวงวัดที่ได้รับคำรับรองตามพระราชบัญญัติมาตราชั่งตวงวัดพ.ศ. ๒๕๔๒ และที่แก้ไขเพิ่มเติม เป็นไปด้วยความถูกต้องเรียบร้อยอาศัยอำนาจตามความในมาตรา๖ (๓) (๕) แห่งพระราชบัญญัติมาตราชั่งตวงวัด พ.ศ. ๒๕๔๒ และมาตรา ๓๐แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗อธิบดีกรมการค้าภายใน จึงออกประกาศ ดังต่อไปนี้ข้อ๑[๑]ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ๒ การให้คำรับรองเครื่องชั่งตวงวัดให้พนักงานเจ้าหน้าที่ออกหนังสือสำคัญแสดงการให้คำรับรองประจำเครื่องชั่งตวงวัดทุกชนิดยกเว้นตุ้มน้ำหนักข้อ๓ หนังสือสำคัญแสดงการให้คำรับรองเครื่องชั่งตวงวัดให้เป็นไปตามแบบท้ายประกาศ ดังต่อไปนี้(๑) แบบหนังสือสำคัญแสดงการให้คำรับรองออกโดยพนักงานเจ้าหน้าที่ (แบบ ชว.๓๐๐๑)(๒) แบบหนังสือสำคัญแสดงการให้คำรับรองออกโดยผู้รับใบอนุญาตตามมาตรา ๔๑แห่งพระราชบัญญัติมาตราชั่งตวงวัด พ.ศ. ๒๕๔๒ (แบบ ชว. ๓๐๐๒)(๓)แบบหนังสือสำคัญแสดงการให้คำรับรองเป็นแบบแถบผนึกออกโดยพนักงานเจ้าหน้าที่ (แบบ ชว. ๓๐๐๓) (แบบแถบผนึกวงกลม)(๔)แบบหนังสือสำคัญแสดงการให้คำรับรองเป็นแบบแถบผนึกออกโดยผู้รับใบอนุญาตตามมาตรา ๔๑แห่งพระราชบัญญัติมาตราชั่งตวงวัด พ.ศ. ๒๕๔๒ (แบบ ชว. ๓๐๐๔) (แบบแถบผนึกวงกลม)(๕)แบบหนังสือสำคัญแสดงการให้คำรับรองเป็นแบบแถบผนึกออกโดยพนักงานเจ้าหน้าที่ (แบบ ชว. ๓๐๐๕) (แบบแถบผนึกสี่เหลี่ยม)(๖)แบบหนังสือสำคัญแสดงการให้คำรับรองเป็นแบบแถบผนึกออกโดยผู้รับอนุญาตตามมาตรา ๔๑แห่งพระราชบัญญัติมาตราชั่งตวงวัด พ.ศ. ๒๕๔๒ (แบบ ชว. ๓๐๐๖)(แบบแถบผนึกสี่เหลี่ยม)แบบหนังสือสำคัญแสดงการให้คำรับรองตาม(๓) (๔) (๕) และ (๖)ให้ทำเป็นแถบผนึกใช้ติดแน่นบนเครื่องชั่งตวงวัดในลักษณะที่หากแกะแถบผนึกดังกล่าวออกแถบผนึกนั้นจะต้องแยกขาดออกจากกันหรือชำรุดหรือเสียสภาพเดิมไม่สามารถใช้ได้อีกโดยให้มีขนาดตามความเหมาะสมของขนาดเครื่องชั่งตวงวัดข้อ๔ หนังสือสำคัญแสดงการให้คำรับรองที่พนักงานเจ้าหน้าที่และผู้รับใบอนุญาตตามมาตรา๔๑ แห่งพระราชบัญญัติมาตราชั่งตวงวัด พ.ศ. ๒๕๔๒ได้ออกให้ไว้แล้วตามแบบท้ายกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ ให้ยังคงมีผลต่อไปจนกว่าจะสิ้นอายุประกาศณ วันที่ ๘ กันยายน พ.ศ. ๒๕๕๙วิบูลย์ลักษณ์ร่วมรักษ์อธิบดีกรมการค้าภายใน[เอกสารแนบท้าย]๑. แบบหนังสือสำคัญแสดงการให้คำรับรองท้ายประกาศสำนักงานกลางชั่งตวงวัด เรื่อง กำหนดแบบหนังสือสำคัญแสดงการให้คำรับรองพ.ศ. ๒๕๕๙(ดูข้อมูลจากภาพกฎหมาย)ชนิกา/ปริยานุช/จัดทำ๒๐ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๔/๑๘ ตุลาคม ๒๕๕๙
คำพิพากษาศาลฎีกาที่ 1118/2468หลักกฎหมาย: สุราเถื่อน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1118/2468 พ.ร.บ.อากรชั้นใน จ.ศ.1248 สุราเถื่อน()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1118/2468 พ.ร.บ.อากรชั้นใน จ.ศ.1248 สุราเถื่อน()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 829/2468หลักกฎหมาย: อำนาจตัดสินของศาลอุทธรณ์ศาลเดิมลงโทษจำคุกจำเลย ๒๐ ปีฐานฆ่าคนตายโดยเจตนาตามกฎหมายอาญามาตรา ๒๔๙ จำเลยฝ่ายเดียวอุทธรณ์ ศาลอุทธรณ์เห็นว่าจำเลยมีผิดฐานฆ่าคนตายโดยความพยาบาท แม้โจทย์จะมิได้อุทธรณ์ก็ดีในเมื่อคดีนั้นขึ้นมาสู่ศาลอุทธรณ์แล้ว ตาม พรบวิธีพิจารณาอาญา ร.ศ.๑๑๕ ม.๓๔ ศาลอุทธรณ์มีอำนาจพิพากษาคดีให้ถูกต้องตามกฎหมายได้ จึงตัดสินประหารชีวิตจำเลยตามมาตรา ๒๕๐ ข้อ ๓ แห่งกฎหมายอาญา จำเลยฎีกา ฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 829/2468อัยการพิจิตร์โจทก์นายพอน เขียวพุ่มพวงล. ป.วิ.อ. ม. 34อำนาจตัดสินของศาลอุทธรณ์ศาลเดิมลงโทษจำคุกจำเลย ๒๐ ปีฐานฆ่าคนตายโดยเจตนาตามกฎหมายอาญามาตรา ๒๔๙ จำเลยฝ่ายเดียวอุทธรณ์ ศาลอุทธรณ์เห็นว่าจำเลยมีผิดฐานฆ่าคนตายโดยความพยาบาท แม้โจทย์จะมิได้อุทธรณ์ก็ดีในเมื่อคดีนั้นขึ้นมาสู่ศาลอุทธรณ์แล้ว ตาม พรบวิธีพิจารณาอาญา ร.ศ.๑๑๕ ม.๓๔ ศาลอุทธรณ์มีอำนาจพิพากษาคดีให้ถูกต้องตามกฎหมายได้ จึงตัดสินประหารชีวิตจำเลยตามมาตรา ๒๕๐ ข้อ ๓ แห่งกฎหมายอาญา จำเลยฎีกา ฎีกาตัดสินยืนตามศาลอุทธรณ์(นรเนติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลเดิมลงโทษจำคุกจำเลย ๒๐ ปีฐานฆ่าคนตายโดยเจตนาตามกฎหมายอาญามาตรา ๒๔๙ จำเลยฝ่ายเดียวอุทธรณ์ ศาลอุทธรณ์เห็นว่าจำเลยมีผิดฐานฆ่าคนตายโดยความพยาบาท แม้โจทย์จะมิได้อุทธรณ์ก็ดีในเมื่อคดีนั้นขึ้นมาสู่ศาลอุทธรณ์แล้ว ตาม พรบวิธีพิจารณาอาญา ร.ศ.๑๑๕ ม.๓๔ ศาลอุทธรณ์มีอำนาจพิพากษาคดีให้ถูกต้องตามกฎหมายได้ จึงตัดสินประหารชีวิตจำเลยตามมาตรา ๒๕๐ ข้อ ๓ แห่งกฎหมายอาญา จำเลยฎีกา ฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 829/2468อัยการพิจิตร์โจทก์นายพอน เขียวพุ่มพวงล. ป.วิ.อ. ม. 34อำนาจตัดสินของศาลอุทธรณ์ศาลเดิมลงโทษจำคุกจำเลย ๒๐ ปีฐานฆ่าคนตายโดยเจตนาตามกฎหมายอาญามาตรา ๒๔๙ จำเลยฝ่ายเดียวอุทธรณ์ ศาลอุทธรณ์เห็นว่าจำเลยมีผิดฐานฆ่าคนตายโดยความพยาบาท แม้โจทย์จะมิได้อุทธรณ์ก็ดีในเมื่อคดีนั้นขึ้นมาสู่ศาลอุทธรณ์แล้ว ตาม พรบวิธีพิจารณาอาญา ร.ศ.๑๑๕ ม.๓๔ ศาลอุทธรณ์มีอำนาจพิพากษาคดีให้ถูกต้องตามกฎหมายได้ จึงตัดสินประหารชีวิตจำเลยตามมาตรา ๒๕๐ ข้อ ๓ แห่งกฎหมายอาญา จำเลยฎีกา ฎีกาตัดสินยืนตามศาลอุทธรณ์(นรเนติ-พิจารณา-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 115744. คำพิพากษาศาลฎีกาที่ 828/2468 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 828/2468 ป.อ. ม. 301()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ป. 7/2528เรื่อง การคํานวณเงินค่าภาษีอากรที่นายจ้างหรือผู้จ่ายเงินหรือผู้อื่นออกแทนให้เป็นเงินได้พึงประเมินประเภทต่าง ๆ ตามมาตรา 40 แห่งประมวลรัษฎากร-------------------------------------------เพื่อให้เจ้าพนักงานสรรพากรถือเป็นแนวทางปฏิบัติสําหรับกรณี คําว่า "เงินได้พึงประเมิน" ตามบทนิยามในมาตรา 39 และประเภทเงินได้พึงประเมิน ตามมาตรา 40 แห่งประมวลรัษฎากร ซึ่งแก้ไขเพิ่มเติมโดยพระราชกําหนดแก้ไขเพิ่มเติม ประมวลรัษฎากร (ฉบับที่ 13) พ.ศ. 2527 ในบางกรณี กรมสรรพากรจึงมีคําสั่งดังต่อไปนี้ข้อ ๑ ให้ยกเลิกคําสั่งกรมสรรพากรที่ ป.2/2526 เรื่อง การคํานวณค่าภาษีเงินได้ที่นายจ้างออกให้เป็นเงินได้พึงประเมินของลูกจ้างตามมาตรา 40 (1) แห่งประมวลรัษฎากร ลงวันที่ 5 เมษายน พ.ศ.2526 แต่ให้ยังคงใช้บังคับต่อไปเฉพาะ ในการปฏิบัติจัดเก็บภาษีอากรที่ค้างอยู่หรือที่พึงชําระก่อนปีภาษี พ.ศ.2528ข้อ ๒ กรณีนายจ้างออกเงินค่าภาษีเงินได้แทนให้ลูกจ้าง สําหรับเงินเดือนหรือค่าจ้างที่ลูกจ้างได้รับในปีภาษีใด โดยลูกจ้างไม่ต้องรับภาระในการเสียภาษีเงินได้ด้วยตนเองเลย ให้นําเงินค่าภาษีเงินได้ที่นายจ้างออกแทนให้ไปรวมกับเงินเดือนหรือค่าจ้างที่ลูกจ้างได้รับในปีภาษีนั้นแล้วคํานวณภาษีเงินได้บุคคลธรรมดาตามมาตรา 48(1) แห่งประมวลรัษฎากร จนกว่าจะไม่มีเงินค่าภาษีเงินได้ที่นายจ้างอาจใช้ตารางการคํานวณภาษีเงินได้ที่กรมสรรพากรจัดทําขึ้นซึ่งจะได้ผลเท่ากัน และลูกจ้างไม่ต้องรับภาระในการเสียภาษีเงินได้เพิ่มเติมในการคํานวณภาษีเงินได้บุคคลธรรมดาสําหรับเงินได้จํานวนดังกล่าวในปีภาษีนั้นอีกข้อ ๓ กรณีนายจ้างออกเงินค่าภาษีเงินได้แทนให้ลูกจ้าง สําหรับเงินเดือนหรือค่าจ้างเป็นจํานวนเงินที่แน่นอน เช่น เท่ากับจํานวนภาษีเงินได้หัก ณ ที่จ่าย ที่นําส่งไว้แล้วให้นําเงินค่าภาษีเงินได้ทีนายจ้างออกแทนให้ไปรวมกับเงินเดือนหรือค่าจ้างที่ลูกจ้างได้รับในปีภาษีนั้น แล้วคํานวณภาษีเงินได้บุคคลธรรมดาตามมาตรา 48(1) แห่งประมวลรัษฎากร กรณีดังกล่าวถ้ามีภาษีจะต้องเสียเพิ่มเติมในการคํานวณภาษีเงินได้บุคคลธรรมดาสําหรับปีภาษีนั้น ลูกจ้างต้องรับภาระในการเสียภาษีเงินได้เพิ่มเติมนั้นด้วยตนเองข้อ ๔ ความในข้อ 2 และข้อ 3 ให้ใช้บังคับแก่กรณีที่นายจ้างหรือผู้จ่ายเงินหรือผู้จ่ายเงินหรือผู้อื่นออกเงินค่าภาษีอากรแทนให้ผู้มีเงินได้สําหรับเงินได้ตามมาตรา 40 แห่งประมวลรัษฎากรทุกประเภทข้อ ๕ กรณีนายจ้างหรือผู้จ่ายเงินหรือผู้ออกเงินค่าภาษีอากรแทนให้ผู้มีเงินได้สําหรับเงินได้ตามมาตรา 40 (1) และ (2) แห่งประมวลรัษฎากรของปีภาษีก่อน พ.ศ.2528 แต่ได้ออกให้ตั้งแต่ พ.ศ. 2528 เป็นต้นไป ให้ถือเป็นเงินได้ตามมาตรา 40 (1) และ(2) แห่งประมวลรัษฎากรของผู้มีเงินได้ในปีภาษี พ.ศ. 2528 ด้วยกรณีนายจ้างผู้จ่ายเงินหรือผู้อื่นออกเงินค่าภาษีอากรแทนให้ ผู้มีเงินได้สําหรับเงินได้ประเภทใด ๆ ตามมาตรา 40 แห่งประมวลรัษฎากร ไม่ว่าจะออกแทนให้ในทอดใด ๆ และออกแทนให้ในปีภาษีใดก็ตาม ให้ถือว่าเงินค่าภาษีอากรดังกล่าว เป็นเงินได้ของประเภท และของปีภาษีเดียวกับเงินได้ที่มีการออกเงินค่าภาษีอากรแทนให้ เช่นนายจ้างออกเงินค่าภาษีเงินได้ให้ลูกจ้างสําหรับเงินเดือนหรือค่าจ้างที่ลูกจ้างได้รับในปีภาษี พ.ศ. 2528 โดยออกให้ในปี พ.ศ. 2529 กรณีเช่นนี้ให้ถือว่า เงินค่าภาษีเงินได้ที่นายจ้างออกให้เป็นเงินได้ตามมาตรา 40 (1) แห่งประมวลรัษฎากรของลูกจ้างสําหรับปีภาษี พ.ศ. 2528 นั้น การออกภาษีเงินได้ในกรณีเช่นนี้อาจทําให้ผู้เงินได้ต้องรับผิดเสียเงินเพิ่มภาษีอากรตามมาตรา 27 แห่งประมวลรัษฎากรผู้มีอํานาจลงนาม - สั่ง ณ วันที่ 6 มีนาคม พ.ศ. 2528 วิทย์ ตันตยกุลอธิบดีกรมสรรพากร
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๗๕/๒๕๕๓)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัทซันชายเจริญ อินเตอร์ฟู๊ด จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๒๕๓/๒๕๕๓ ลงวันที่ ๙ พฤศจิกายน๒๕๕๓ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยพลาสติกเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นด้านหน้าฝาสีแดงและสีขาวตรงกลางฝาพื้นสีแดงมีอักษรภาษาอังกฤษสีดำขอบเงาสีขาว คำว่า ถัดออกมาโดยรอบมีอักษรภาษาไทยและตัวเลขสีขาว คำว่า เครื่องดื่มดังว่าฮิตโคล่าปริมาตรสุทธิ 500 มล. ผลิตโดย บริษัท ซันชายเจริญ อินเตอร์ฟู๊ด จำกัด ถัดออกมาโดยรอบพื้นสีขาวด้านข้างฝาโดยรอบพื้นสีขาว รูปลักษณะฝา เพื่อนำไปผนึกบรรจุเครื่องดื่มดังว่าฮิตโคล่า ปริมาตรสุทธิ ๕๐๐ มล.เท่านั้นประกาศณ วันที่ ๒๒ ธันวาคม พ.ศ. ๒๕๕๓สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๒ สิงหาคม๒๕๕๔ณัฐวดี/ตรวจ๒๒ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๑๒ ง/หน้า ๖๑/๔ สิงหาคม ๒๕๕๔
ข้อบังคับเจ้าพนักงานจราจรจังหวัดสมุทรปราการข้อบังคับเจ้าพนักงานจราจรจังหวัดสมุทรปราการว่าด้วยการห้ามรถยนต์บรรทุกน้ำหรืออุปกรณ์บรรทุกน้ำพร้อมคนเพื่อเล่นสาดน้ำเดินรถหรือจอดรถในถนนบางสายพ.ศ. ๒๕๕๖[๑] ด้วยถนนสุขุมวิท ๑๑๓ (ซอยวัดด่าน) เป็นถนนที่มีลักษณะคับแคบและมีประชาชนอาศัยอยู่หนาแน่น โดยเฉพาะช่วงเทศกาลสงกรานต์จะมีประชาชนนำรถบรรทุกน้ำหรืออุปกรณ์บรรทุกน้ำพร้อมคนเพื่อมาเล่นสาดน้ำในถนนดังกล่าวก่อให้เกิดปัญหาการจราจรติดขัด ทำให้ประชาชนผู้ใช้เส้นทางได้รับความเดือดร้อนฉะนั้น เพื่อความสะดวกและความปลอดภัยในการจราจรอาศัยอำนาจตามความในมาตรา ๑๓๙ (๑) และ (๒) แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการ จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรปราการว่าด้วยการห้ามรถยนต์บรรทุกน้ำ หรืออุปกรณ์บรรทุกน้ำพร้อมคน เพื่อเล่นสาดน้ำเดินรถหรือจอดรถในถนนบางสาย พ.ศ. ๒๕๕๖ข้อ ๒ ข้อบังคับนี้ใช้บังคับตั้งแต่วันที่ ๑๒ -๑๕ เมษายน พ.ศ. ๒๕๕๖ ระหว่างเวลา ๑๐.๐๐ - ๒๐.๐๐ นาฬิกาข้อ ๓ ห้ามรถยนต์บรรทุกน้ำหรืออุปกรณ์บรรทุกน้ำพร้อมคน เพื่อเล่นสาดน้ำ เดินรถหรือจอดรถในถนนสุขุมวิท ๑๑๓(ซอยวัดด่าน) ตั้งแต่สามแยกหน้าวัดด่านสำโรงถึงแยกศรีด่านด้านถนนศรีนครินทร์ข้อ ๔ ข้อบังคับนี้มิให้ใช้บังคับกับรถที่ได้รับอนุญาตจากเจ้าพนักงานจราจรข้อ ๕ ข้อบังคับ ประกาศหรือระเบียบใด ที่ขัดต่อข้อบังคับนี้ให้ยกเลิก และใช้ข้อบังคับนี้แทนประกาศณ วันที่ ๔ เมษายน พ.ศ. ๒๕๕๖พลตำรวจตรีธัชชัย หงษ์ทองเจ้าพนักงานจราจรจังหวัดสมุทรปราการปริยานุช/ผู้จัดทำ๒๓ พฤษภาคม๒๕๕๖อุษมล/ผู้ตรวจ๒๗ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๐ ง/หน้า ๕๐/๒๑ พฤษภาคม ๒๕๕๖
คำพิพากษาศาลฎีกาที่ 416/2483หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 416/2483 ป.อ. ม. 271ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 416/2483 ป.อ. ม. 271ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 63738หลักกฎหมาย: ฎีกาของโจทก์ ล้วนกล่าวถึงแต่เรื่องที่เกี่ยวกับโจทก์ตบหน้าจำเลยจริงหรือไม่ หาได้มีตอนใดกล่าวว่าศาลอุทธรณ์รับฟังข้อเท็จจริงตรงข้ามกับพยานหลักฐานในสำนวนอันเป็นข้อกฎหมายไม่ ฎีกาโจทก์จึงเป็นฎีกาในปัญหาข้อเท็จจริงต้องห้ามตามประมวลกฎหมายวิธีพิจารณาความอาญา มาตรา 220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 882/2523นายทวีชัย ส่งทรัพย์เจริญโจทก์นางสุนีย์ ปราณี หรือแซ่เฮงจำเลย ป.วิ.อ. ม. 220ฎีกาของโจทก์ ล้วนกล่าวถึงแต่เรื่องที่เกี่ยวกับโจทก์ตบหน้าจำเลยจริงหรือไม่ หาได้มีตอนใดกล่าวว่าศาลอุทธรณ์รับฟังข้อเท็จจริงตรงข้ามกับพยานหลักฐานในสำนวนอันเป็นข้อกฎหมายไม่ ฎีกาโจทก์จึงเป็นฎีกาในปัญหาข้อเท็จจริงต้องห้ามตามประมวลกฎหมายวิธีพิจารณาความอาญา มาตรา 220(อัมพล สุวรรณภักดี-ชุบ วีระเวคิน-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 882/2523นายทวีชัย ส่งทรัพย์เจริญโจทก์นางสุนีย์ ปราณี หรือแซ่เฮงจำเลย ป.วิ.อ. ม. 220ฎีกาของโจทก์ ล้วนกล่าวถึงแต่เรื่องที่เกี่ยวกับโจทก์ตบหน้าจำเลยจริงหรือไม่ หาได้มีตอนใดกล่าวว่าศาลอุทธรณ์รับฟังข้อเท็จจริงตรงข้ามกับพยานหลักฐานในสำนวนอันเป็นข้อกฎหมายไม่ ฎีกาโจทก์จึงเป็นฎีกาในปัญหาข้อเท็จจริงต้องห้ามตามประมวลกฎหมายวิธีพิจารณาความอาญา มาตรา 220(อัมพล สุวรรณภักดี-ชุบ วีระเวคิน-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกากำหนดให้ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐาน พ.ศ. 2562พระราชกฤษฎีกา กำหนดให้ผลิตภัณฑ์อุตสาหกรรม กระจกโฟลตสีตัดแสงต้องเป็นไปตามมาตรฐาน พ.ศ. ๒๕๖๒สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ไว้ ณ วันที่ ๖ เมษายน พ.ศ. ๒๕๖๒ เป็นปีที่ ๔ ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรปรับปรุงการกำหนดให้ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐาน และได้มีการดำเนินการตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ. ๒๕๔๘ แล้ว อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๑๗ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกากำหนดให้ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐาน พ.ศ. ๒๕๖๒"มาตรา 2 มาตรา ๒ พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกพระราชกฤษฎีกากำหนดให้ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐาน พ.ศ. ๒๕๔๔มาตรา 4 มาตรา ๔ ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐานเลขที่ มอก. ๑๓๔๔ - ๒๕๖๐ ตามประกาศกระทรวงอุตสาหกรรม ฉบับที่ ๕๐๐๗ (พ.ศ. ๒๕๖๐) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง ยกเลิกและกำหนดมาตรฐานผลิตภัณฑ์อุตสาหกรรมกระจกโฟลตสีตัดแสง ลงวันที่ ๕ ตุลาคม พ.ศ. ๒๕๖๐มาตรา 5 มาตรา ๕ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการปรับปรุงมาตรฐานผลิตภัณฑ์อุตสาหกรรมกระจกโฟลตสีตัดแสง โดยประกาศกระทรวงอุตสาหกรรม ฉบับที่ ๕๐๐๗ (พ.ศ. ๒๕๖๐) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกและกำหนดมาตรฐานผลิตภัณฑ์อุตสาหกรรมกระจกโฟลตสีตัดแสง ลงวันที่ ๕ ตุลาคม พ.ศ. ๒๕๖๐ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ. ๒๕๔๘ แล้วสมควรยกเลิกพระราชกฤษฎีกากำหนดให้ผลิตภัณฑ์อุตสาหกรรมกระจกโฟลตสีตัดแสงต้องเป็นไปตามมาตรฐาน พ.ศ. ๒๕๔๔ และตราพระราชกฤษฎีกานี้ขึ้นใช้บังคับแทนเพื่อให้สอดคล้องกับมาตรฐานผลิตภัณฑ์อุตสาหกรรมกระจกโฟลตสีตัดแสงที่ได้ปรับปรุงใหม่ จึงจำเป็นต้องตราพระราชกฤษฎีกานี้
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตสุขาภิบาลเจริญศิลป์อำเภอเจริญศิลป์ จังหวัดสกลนครพ.ศ. ๒๕๓๘ ภูมิพลอดุลยเดชป.ร.ให้ไว้ ณ วันที่๒๖ พฤศจิกายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลเจริญศิลป์ อำเภอเจริญศิลป์ จังหวัดสกลนครอาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๒แห่งพระราชบัญญัติควบคุมอาคาร พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลเจริญศิลป์ อำเภอเจริญศิลป์ จังหวัดสกลนคร พ.ศ.๒๕๓๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาลเจริญศิลป์ อำเภอเจริญศิลป์ จังหวัดสกลนครมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในเขตสุขาภิบาลเจริญศิลป์ อำเภอเจริญศิลป์ จังหวัดสกลนครมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๕ มกราคม ๒๕๕๑ฐิติพงษ์/ตรวจ๒๙ มกราคม ๒๕๕๑โชติกานต์/ปรับปรุง๒๑ เมษายน ๒๕๖๓ปาจรีย์/ตรวจ๑๖ กันยายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๕๐ ก/หน้า ๑๒/๖ ธันวาคม ๒๕๓๘
ข้อกำหนดมหาวิทยาลัยมหาจุฬาลงกรณราชวิทยาลัยข้อกำหนดมหาวิทยาลัยมหาจุฬาลงกรณราชวิทยาลัยเรื่องการจัดตั้งวิทยาลัยสงฆ์นครลำปางพุทธศักราช๒๕๕๕[๑] เพื่อให้การดำเนินการจัดตั้งวิทยาลัยของมหาวิทยาลัยมหาจุฬาลงกรณราชวิทยาลัยดำเนินไปด้วยความเรียบร้อย มีประสิทธิภาพบรรลุวัตถุประสงค์และนโยบายของมหาวิทยาลัยอาศัยอำนาจตามความในมาตรา ๙ มาตรา ๑๙ (๒) และ (๔)แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐และมติสภามหาวิทยาลัยมหาจุฬาลงกรณราชวิทยาลัย ในคราวประชุมครั้งที่ ๘/๒๕๕๕เมื่อวันจันทร์ที่ ๒๖ พฤศจิกายน พ.ศ. ๒๕๕๕ จึงให้ออกข้อกำหนดไว้ ดังนี้ให้จัดตั้งวิทยาลัยสงฆ์นครลำปางโดยยกฐานะโครงการขยายห้องเรียนวิทยาเขตแพร่ มหาวิทยาลัยมหาจุฬาลงกรณราชวิทยาลัยซึ่งตั้งอยู่ ณ วัดบุญวาทย์วิหาร ตำบลหัวเวียง อำเภอเมือง จังหวัดลำปาง ขึ้นเป็นวิทยาลัยสงฆ์นครลำปาง มหาวิทยาลัยมหาจุฬาลงกรณราชวิทยาลัย ตั้งแต่วันที่ ๒๖ พฤศจิกายนพ.ศ. ๒๕๕๕ เป็นต้นไปประกาศณ วันที่ ๒๐ ธันวาคม พ.ศ. ๒๕๕๕พระธรรมสุธีนายกสภามหาวิทยาลัยมหาจุฬาลงกรณราชวิทยาลัยปริยานุช/ผู้จัดทำ๖ กุมภาพันธ์๒๕๕๖อุษมล/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕ ง/หน้า ๕๙/๑ กุมภาพันธ์ ๒๕๕๖
ประกาศสำนักงานคณะกรรมการกิจการกระจายเสียงประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐาน(ฉบับที่๓/๒๕๕๗)[๑] สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ขอประกาศให้ทราบว่าในระหว่างวันที่ ๑ มีนาคม ๒๕๕๗ถึงวันที่ ๓๑ มีนาคม ๒๕๕๗มีเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานตามประกาศคณะกรรมการกิจการโทรคมนาคมแห่งชาติ เรื่องระเบียบสำหรับการรับตรวจสอบและรับรองมาตรฐานของเครื่องโทรคมนาคม และอุปกรณ์ ปรากฏตามรายการที่แนบท้ายประกาศนี้จึงประกาศมาให้ทราบโดยทั่วกันประกาศณ วันที่ ๓๐ เมษายน พ.ศ. ๒๕๕๗ฐากร ตัณฑสิทธิ์เลขาธิการกสทช.[เอกสารแนบท้าย]๑. รายการเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานระหว่างวันที่ ๑ มีนาคม ๒๕๕๗ ถึงวันที่ ๓๑ มีนาคม ๒๕๕๗๒. รายการเครื่องโทรคมนาคมและอุปกรณ์ที่ผ่านการจดทะเบียน ระหว่างวันที่๑ มีนาคม ๒๕๕๗ ถึงวันที่ ๓๑ มีนาคม ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๘ มิถุนายน๒๕๕๗ปริญสินีย์/ผู้ตรวจ๑๘ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๖๐ ง/หน้า ๒๑๘/๑๒ มิถุนายน ๒๕๕๗